Менавіта піяру можна і трэба павучыцца ў екацерынбуржцаў. Прычым самым розным яго формам: ад "мяккага", незаўважнага — да масіраванага, скразнога. Ужо ад самога дырэктара тэатра Міхаіла Сафронава (а ён, дарэчы, можа таксама лічыцца "напалову беларусам", бо ў свой час заканчваў нашу Акадэмію мастацтваў і пачынаў у Мінску сваю кар'еру) зыходзіць неўтаймоўная энергія: ён можа запэўніць любога скептыка, што кожны пастаўлены яго тэатрам спектакль — шэдэўр.